hotchpotch/miracl-hf-unified huggingface dataset:
चेरुशेरी नम्बूतिरी
चेरुशेरी नम्बूतिरी (१३७५-१४७५) कृष्ण गाधा के लेखक है। इस महाकाव्य को मलयालम महीने के दौरान कृष्ण की पूजा के एक अधिनियम के रूप में भारत में किया जाता है।  चेरुशेरी नम्बूतिरी १३७५ और १४७५ ए.डी के बीच रहता करते है। चेरुशेरी उनका पैतृक इल्लम का नाम है।। उनका जन्म कन्नूर जिले उत्तर मलबार के कोलत्तुनाडु के कानत्तूर ग्राम में हुए। अनेक विद्वानों का राय यह है की वो पूनत्तिल नम्बूतिरी के अलावा अन्य कोई नही है। वह एक अदालत कवी और कोलत्तुनाडु की उदयवर्मा राजा के आश्रित थे।
चेरुशेरी का सबसे बड़ा कृति " कृष्ण गाधा " एक महाकव्य है। यह मलयालम के पहले महाकाव्य है। राजा " वीरस्रिम्कला" और अन्य सम्मान के साथ उसे उपहार में दिया। कुछ विद्वानों का सोच है उन्होनें "चेरुशेरी भारतम" भी लिखा है। चेरुशेरी मलयालम में कविता लेखन के गाधा शैली के प्रवर्तक है। कृष्ण गाथा " भागवत पुराण " के दसवें सर्ग के आधार पर भगवान कृष्ण के बचपन शरारतों की कहानी है। यह कहा जाता है कि चेरुशेरी ने एक माँ अपने बच्छे को सोया करने के लिये गाया लोरी से प्रेरित थे। उन्होनें अपनी रचना के लिये इस छंद पद्ध्ति का इस्तेमाल किया। कृष्ण गाथा में, हम एक बोलने का ढंग देख सकते है, जो वर्तमान काल के समान है। विषय प्रभु श्री कृष्ण की कहानी से संबंधित है। इस कृति " एरुत्तच्छन " के "आध्यात्म रामायण " के समान केरल के लोगों द्वारा सम्मानित किया गया है।" एरुत्तच्छन आधुनिक मलयालम साहित्य के पिता के रूप में जाना जाता है "। यह माना जाता है की चेरुशेरी उत्तर केरल के कुम्ब्रनातु तालुक के पूनम में मलयालम कैलेंडर में वर्ष ६५० के आसपास रहते थे। इस कवी के जीवन के बारे में इतिहास में दर्ज कोई ज्यादा विवरण नही है। लेकिन अगर हम कृष्ण गाथा को ध्यान से अध्ययन करे पता चलता चेरुशेरी एक गहरी सौंदर्य बोध के कवि थे। कृष्ण गाथा "मंजरी" के रूप में जाना जाता एक मधुर छंद में लिखा है। इस कविता भर विशेषण के भव्य उपयोग के साथ लंबा सुंदर वर्णन भी है जो इस रचना काफी रोचक और मनोरंजक बना देता है। जुनून, भक्ति, हास्य और गर्मजोशी की भावनाओं सभी इस कविता में एक वरिष्ठ स्तर में खोज कर रहे है। भागवत पुराण के आधार पर भगवान श्री कृष्ण स्वर्ग की प्राप्त सहित के पूरे जीवन इस रचना में इतने भक्ती के साथ चर्चा की है कि कैसे अच्छी तरह से करने के लिये के रूप में अकथनीय है।
भाषा में साहस के साथ नहीं लेकिन भाषा में नम्रता के साथ चेरुशेरी केरलवासियों का दिल जीत लिया और केरल का गौरव बन गया। श्री चिराक्कल बालकृष्णन नायर चेरुशेरी नंबूतिरी और अपने कृतियों के बारे में अनुसंधान कार्यों में बहुमूल्य योगदान दिया था। चिराक्कल बालकृष्णन नायर चेरुशेरी पर अध्ययन में एक आधिकारिक स्रोत के रूप में माना जाता है। चिराक्कल के लेख केरल साहित्य अकादमी, त्रिशूर द्वारा प्रकाशित किया है। चेरुशेरी केरल में रह चुके सभी महानतम कवियों में एक है। उनके ग्रंथों ने केरल राज्य की आबादी के लिये खुशी और गर्व लाया है।
गेरू
गेरू या गैरिक (ochre) हल्की पीली से लेकर गहरी लाल, भूरी या बैंगनी रंग की मिट्टी है जो लोह आक्साइड से ढँकी रहती है। यह दो प्रकार की होती है। एक का आधार चिकनी मिट्टी होती है तथा दूसरे का खड़िया मिश्रित मिट्टी। दोनों जातियों में से प्रथम का रंग अधिक शुद्ध तथा दर्शनीय होता है।
कुछ प्रकार के गेरू पीस लेने पर ही काम में लाने योग्य हो जाते हें, किंतु अन्य को निस्तापित करना (calcine) पड़ता है, जिससे उनके रंगों में परिवर्तन हो जाता है और तब वे काम के होते हैं। 'रोमन मृत्तिका' (Roman earth या Terra do siena) नामक प्रसिद्ध गेरू प्राकृतिक अवस्था में धूमिल रंग का होता है, किंतु निस्तापित करने पर यह कलाकारों को प्रिय, सुंदर भूरे रंग का हो जाता है। जिस गेरू में कार्बनिक पदार्थ अधिक होता है उसे निस्तापित करके वार्निश या तेल में मिलाने पर, शीघ्र सूखने का गुण बढ़ जाता है। बहुत सा गेरू कृत्रिम रीति से भी तैयार किया जाता है।
गेरू का उपयोग सोने के आभूषणों पर ओप या चमक लाने तथा कपड़ा रँगने के विविध प्रकार के रंगों और तैलरंग तैयार करने में होता है।
परतदार पत्थर
स्लेट (Slate) महीन कणों वाला रूपान्तरित शैल है। यह बेलबूटेदार (foliated) और समांगी (homogeneous) होती है।  इसका उत्पादन देश में केवल मध्यप्रदेश (मन्दसौर) में होता है ।
इवान अलेक्सँद्रोविच गोंचारोब
इवान अलेक्सँद्रोविच गोंचारोब (रूसी: Ива́н Алекса́ндрович Гончаро́в, Ivan Aleksandrovich Goncharov; 18 जून 1812 – 27 सितम्बर 1891) प्रसिद्ध रूसी उपन्यासकार एवं लेखक थे। उनके 'अ कॉमन स्टोरी' (A Common Story (1847)) और ओब्लोमोव (1859) बहुत प्रसिद्ध हैं।
इवान गोंचारोब का जन्म सिंबिर्स्क में तथा मृत्यु पेतेर्बुर्ग में हुई। उन्होने मॉस्को विश्वविद्यालय के सहित्य विभाग में शिक्षा प्राप्त की। साहित्यिक कार्य का आरंभ १८३५ में हुआ। समुद्री जहाज से भ्रमण करने पर गोंचारोव ने 'जहाज पल्लादा' नामक यात्रा साहित्य की प्रसिद्ध कृति लिखी। गोंचारोव ने तीन विख्यात उपन्यास लिखे - 'मामूली कहानी' (१८४७), "ओब्लोमोव" (१८५९) और 'खड़ी चट्टान' (१८६९)। इन कृतियों में तत्कालीन रूस के वर्णन हैं: समाज के दो पहलुओं के प्रतिनिधियों आलसी राजदरबारी जमींदारों और सक्रिय पूँजीवादियों के प्रतिबिंब हैं। उपन्यासों के नारी पात्रों में तत्कालीन रूसी समाज के प्रगतिशील विचारों का सजीव चित्रण मिलता है। गोंचारोव ने अनेक आलोचनात्मक कृतियाँ भी लिखीं जो ग्रिबोएदोव, बेलिंस्की आदि रूसी लेखकों से संबंधित हैं।
मास्को राज्य विश्वविद्यालय
लोमोनोसोव मास्को राज्य विश्वविद्यालय (रूसी : Московский государственный университет имени М. В. Ломоносова ; Lomonosov Moscow State University (MSU; ) रूस के मास्को नगर में स्थित एक सार्वजनिक अनुसंधान विश्वविद्यालय है। इसकी स्थापना मिखाइल लोमोनोसोव ने 25 जनवरी , 1755 को की थी। इसका वर्तमान नाम १९४० में इसके संस्थापक के नाम पर रखा गया।
मास्को विश्व विद्यालय का जालस्थल
गोनन्द
भारत के इतिहास में गोनन्द नाम के तीन राजा हुए जो प्राचीन काश्मीर के शासक थे। उन्हीं के लिये इस नाम का विशेष प्रयोग हुआ और कल्हण ने अपने काश्मीर के इतिहास राजतरंगिणी में उनका यथास्थान काफी वर्णन किया है।
प्रथम गोनन्द तो प्रागैतिहासिक युग का राजा प्रतीत होता है और कल्हण ने उसे कलियुग के प्रारंभ होने के पूर्व का एक प्रतापी शासक माना है। उसके राज्य का विस्तार गंगा के उद्गमस्थान कैलाश पर्वत तक बताया गया है ("काश्मीरेंद्र से गोनदो वेल्लगंगादुकूलया। दिशा कैलासहासिन्या प्रतापी पर्य्युपासत" - राजतरंगिणी, १.५७)। यह गोनंद मगध के राजा जरासंध का संबंधी (भाई) था ओर वृष्णियों के विरुद्ध मथुरानगरी के पश्चिमी द्वार पर अवरोध किया था ताकि कृष्ण आदि उधर से भाग न निकलें। परंतु अंत में वह बलराम के हाथों संभवत: युद्ध करते मारा गया।
द्वितीय गोनन्द उसके थोड़े दिन बाद शासक हुआ और कल्हण का कथन है कि उसी के समय महाभारत का युद्ध लड़ा गया। किंतु उस समय वह अभी बालक ही था और कौरवों पांडवों में किसी ने भी उससे महाभारत युद्ध में भाग लेने को नहीं कहा। उसकी माता का नाम यशोमति था, जिसकी कल्हण ने प्रशंसापूर्ण चर्चा की है।
तृतीय गोनन्द काश्मीर के ऐतिहासिक युग का राजा प्रतीत होता है, परंतु उसका ठीक ठीक समय निश्चित कर सकना कठिन कार्य है। इतना निश्चित है कि व मौर्यवंशी अशोक और जालौक के बाद हुआ था। (अशोक और जालौक दोनों ही काश्मीर पर अधिकार बनाए रखने में सफल रहे थे।) वह परंपरागत वैदिक धर्म का माननेवाला था, क्योंकि उसके द्वारा बौद्धधर्मावलंबियों की कुरीतियों की समाप्ति, वैदिक आचरों की पुन: प्रतिष्ठा और दुष्ट (?) बौद्धों के अत्याचारों की समाप्ति की बात राजतंरगिणी में कल्हण ने कही है। यह भी वर्णन मिलता है कि उसके राज्य में सुखशांति की कमी नहीं थी और प्रजा धनधान्य से पूर्ण थी। स्पष्ट है कि वह शक्तिशाली और सुशासक था और प्रजा के हित की चिंता करता था। राजतंरगिणी के अनुसार उसने ३५ वर्षों तक राज्य किया। इतिहास की आधुनिक कृतियों में गोनंद नामधारी राजाओं की काश्मीर में बहुतायत के कारण उस प्रदेश के विशिष्ट राजवंश का नाम ही गोनंद वंश से अभिहित होता है।
गोनंद कार्तिकेय के एक गण का नाम था। गोनंद अथवा गोनर्द सारस पक्षी को भी कहते हैं जो अपने ही शब्दों से प्रसन्न होता है और पानी में रहकर ही आनंद प्राप्त करता है। गोनंद को कभी कभी गोनदं देश से भी मिलाया जाता है, जिसे हेमचंद्र ने पतंजलि मुनि (पातंजलि 'योगसूत्र' और 'महाभाष्य' के रचयिता) का निवासस्थान बताया है। 'गोनर्द', उत्तर प्रदेश के गोंडा का प्राचीन नाम है।
बर्दिश चग्गर
बर्दिश चग्गर (जन्म: 6 अप्रैल , 1980), एक भारतीय मूल की कनाडाई राजनीतिज्ञ हैं तथा वर्तमान में कनाड़ा सरकार में लघु उद्योग एवं पर्यटन मंत्री है। 19 अगस्त, 2016 को वे कनाडा के ‘हाउस ऑफ कामन्स’ में नई सरकार की सदन की नेता नामित हुईं। वे इस पद पर पहुंचने वाली पहली महिला हैं जो कि अल्पसंख्यक सिख समुदाय की सदस्य हैं। चग्गर ने सदन के नेता डोमिनिक लेब्लांक का स्थान लिया है। वे 19 भारतीयों में से एक हैं जिन्होंने गतवर्ष कनाडा में चुनाव जीते थे। वॉटरलू क्षेत्र में जन्मी और पली-बढ़ीं चग्गर ने युनिवर्सिटी ऑफ वॉटरलू से शिक्षा हासिल की है, जहां वह यंग लिबरल्स की अध्यक्ष भी रही थीं। उन्होने 2013 में टड्रो के चुनाव अभियान में स्वयंसेवक के रूप में भी काम किया था।
नवदीप बैंस
नवदीप बैंस एक कनाड़ाई राजनीतिज्ञ तथा वर्तमान में कनाड़ा सरकार में सांईस एवं इकॉनोमिक्स मंत्री है। वे भारतीय मूल के है।
अमरजीत सोही
अमरजीत सोही (जन्म ८ मार्च , १९६४) एक कनाड़ाई राजनीतिज्ञ तथा वर्तमान कनाड़ा सरकार में इन्फ्राटस्कर एवं कम्यूनीकल मंत्री है। वे भारतीय मूल के है। १९६४ में उनका जन्म भारत के पंजाब में हुआ था। उनके ज्येष्ठ भ्राता के कहने पर १९८१ में कनाड़ा गये थे।
चार्ली के चक्कर में
चार्ली के चक्कर में एक हिन्दी फिल्म है। यह फिल्म 6 नवम्बर 2015 को भारतीय सिनेमाघरों में प्रदर्शित हुई।इस फिल्म की शूटिंग अधिकतर मुम्बई में हुई। क्लायमैक्स द्रश्य के लिए मेकर्स के लिए कोई समुचित स्थान नहीं मिल रहा था इसलिए नसीरुद्दीन शाह ने अपना खुद का फार्महाउस आफर किया लिहाजा शूटिंग वहां पर भी हुई अतः आप इस फिल्म के क्लयमैक्स द्रश्य में फेमस अभिनेता नसीरुद्दीन शाह का फार्महाउस भी देख सकेंगे।
इस फिल्म का प्रदर्शन भारतीय सिनेमाघरों में ६ नवम्बर २०१५ को हुआ।
जॉर्ज एनसोन
जॉर्ज अनसन (अंग्रेजी :George Anson) (१३ अक्टूबर १७९७ – २७ मई १८५७) एक ब्रिटिश सेना के ऑफिसर थे तथा राजनीतिज्ञ भी थे।
लिंग (व्याकरण)
व्याकरण के सन्दर्भ में लिंग से तात्पर्य भाषा के ऐसे प्रावधानों से है जो वाक्य के कर्ता के स्त्री/पुरुष/निर्जीव होने के अनुसार बदल जाते हैं। विश्व की लगभग एक चौथाई भाषाओं में किसी न किसी प्रकार की लिंग व्यवस्था है। हिन्दी में दो लिंग होते हैं (पुल्लिंग तथा स्त्रीलिंग) जबकि संस्कृत में तीन लिंग होते हैं- पुल्लिंग, स्त्रीलिंग तथा नपुंसक लिंग। फ़ारसी जैसे भाषाओं में लिंग होता नहीं, और भी अंग्रेज़ी में लिंग सिर्फ़ सर्वनाम में होता है।अपवाद अरावली, श्रीलंका, स्त्री लिंग शब्द है!
झूम कृषि
झूम कृषि (slash and burn farming) एक आदिम प्रकार की कृषि है जिसमें पहले वृक्षों तथा वनस्पतियों को काटकर उन्हें जला दिया जाता है और साफ की गई भूमि को पुराने उपकरणों (लकड़ी के हलों आदि) से जुताई करके बीज बो दिये जाते हैं। फसल पूर्णतः प्रकृति पर निर्भर होती है और उत्पादन बहुत कम हो पाता है। कुछ वर्षों तक (प्रायः दो या तीन वर्ष तक) जब तक मिट्टी में उर्वरता विद्यमान रहती है इस भूमि पर खेती की जाती है। इसके पश्चात् इस भूमि को छोड़ दिया जाता है जिस पर पुनः पेड़-पौधें उग आते हैं। अब अन्यत्र जंगली भूमि को साफ करके कृषि के लिए नई भूमि प्राप्त की जाती है और उस पर भी कुछ ही वर्ष तक खेती की जाती है। इस प्रकार यह एक स्थानानंतरणशील कृषि (shifting cultivation) है जिसमें थोड़े-थोड़े समय के अंतर पर खेत बदलते रहते हैं। भारत की पूर्वोत्तर पहाड़ियों में आदिम जातियों द्वारा की जाने वाली इस प्रकार की कृषि को झूम कृषि कहते हैं। इस प्रकार की स्थानांतरणशील कृषि को श्रीलंका में चेना, हिन्देसिया में लदांग और रोडेशिया में मिल्पा कहते हैं।
यह खेती मुख्यतः उष्णकटिबंधीय वन प्रदेशों में की जाती है।
सीएसए चेक एयरलाइंस
सीएसए चेक एयरलाइंस ऐ.एस (चेक: सीएसए ससके ऐरोलिनी, ऐ.एस) चेक गणराज्य की राष्ट्रीय ध्वजवाहक हैं। इसका मुख्यालय वक्लाव हवेल एयरपोर्ट प्राग रुजीने, प्राग में हैं। सीएसए विश्व की दूसरी एयरलाइन थी जिसने 1957 में जेट लाइनर सर्विसेज प्रांरभ किया था। वर्तमान में 48 देशों 92 गंतव्यों की उड़ान भरती हैं। जिसमे यूरोप के महत्वपूर्ण शहर एवं मध्य पूर्व एवं एशिया सम्मिलत है। यह चार्टर एवं कार्गो सेवाएं भी उपलब्ध कराती है। इस एयरलाइन्स के "फ्रीक्वेंट फ्लायर" कार्यक्रम का नाम "ओके प्लस " है। यह स्काई टीम समूह का एक सदस्य है।
चेक एयरलाइन्स चेक एरोहोल्डिंगिस की एक सहायक कंपनी हैं जो एक कंपनियों का समूह है एवं हवाई यातायात एवं इससे जमीनी सेवाओं में सलंग्न हैं। चेक एरोहोल्डिंग की अन्य सहायक कंपनियों में प्राग एयरपोर्ट,चेक एयरलाइन्स टेक्निक्स एवं चेक एयरलाइन्स हैंडलिंग हैं।
सीएसए की स्थापना 6 अक्टूबर 1923 को चेकोस्लोवाक सरकार के द्वारा क्स केसकोस्लोवेंस्की स्टाटनी ऐरोलिनी (चेकोस्लोवाक स्टेट एयरलाइन्स) के तौर पर की गयी थी। स्थापना के 23 दिनों के बाद इसने अपनी पहली परिवहन उड़ान प्राग एवं ब्राटिस्लावा के बीच भरकर की। शुरूआती दौर में ये सिर्फ घरेलु उड़ान भरी थी इसने अपनी पहली अन्तर्राष्ट्रीय उड़ान 1930 में प्राग से ब्राटिस्लावा एवं ज़ाग्रेब तक भरकर की। 1930 में जब चेकोस्लोवाकिया का विभाजन 3 हिस्सों में हो गया तब इस एयरलाइन्स को समाप्त कर दिया गया।
1950 में सीएसए के 3 विमानों का अपहरण कर लिया गया था, यह विश्व की पहली ऐसी घटना थी। यह उन दिनों चल रहे शीत युद्ध का परिणाम था। जिसने सारे विश्व को अपने जकड़ में ले रखा था। इस प्रकरण पर एक फिल्म भी बनाई गयी थी जिसका नाम "किडनैप टू एर्डिंग ” था। इसमे वो लोग जो अपहरण के बाद वापस लौटे थे और पूंजीवादी संस्कृति को ठुकराया था उन्हें हीरो के तौर पर दिखाया गया था, जिन्होंने। 1957 में जेट लाइनर का उपयोग करने वाली यह पहली विमानन कंपनी बन गयी।
1960 के आखरी दशकों में यूरोप और अंतर महाद्वीपीय सेवाओं के लिए इसने सोवियत निर्मित विमानो एवं उनके परिस्कृत संस्करण का उपयोग किया। उस समय यह कुल 50 अन्तराष्टिय एवं 15 घरेलु उड़ाने भरता था।
चेकोस्लोवाक संघ के टूटने के बाद इस एयरलाइन ने मई 1995 में अपने वर्तमान नाम को अपनाया।1990 के आखिरी दशकों में ज्यादातर सोवियत विमान या तो बेच दिए गए थे या उन्हें हटा दिया गया था (बहुत विमानों को सुरक्षित भी रखा गया हैं )। इनके बदले बोइंग 737 एवं एयरबस ए 310, ए 320 एवं कम दूरी वाले ए.टी.ऱ.एयरक्राफ्ट को पश्चिमी दुनिया से ख़रीदा गया। 18 अक्टूबर 2000 को यह स्काई टीम एयरलाइन्स का पूर्णकालिक सदस्य बना। मार्च 2007 तक इस एयरलाइन्स में चेक मिनिस्ट्री ऑफ़ फाइनेंस का 59.62% चेक कंसोलिडेशन एजेंसी का 34.59% एवं बाकी अन्य कज़ह समूहों का स्वामित्व था। इसके कर्मचारियों की संख्या 5400 हैं।
वर्तमान में चेक एयरलाइन 45 देशों के 89 गंतव्यों की उड़ान भरता हैं। इसमें ये प्राग हवाईअड्डे से 32 मोनोपोली मार्गों पर उड़ान भरता हैं, जो इसके कुल उड़ान का 40% है।
चेक एयरलाइंस (जुलाई 2014) ने निम्नलिखित एयरलाइनों के साथ कोड शेयर करार किया गया है।
चेक एयरलाइंस के बेड़े में (जुलाई 2015) तक निम्नलिखित विमान थे: चेक एयरलाइंस ने अपने प्रधान कार्यालय एपीसी का निर्माण वाक्लाव हैवेल हवाई अड्डा प्राग, रजाईनएयरपोर्ट, प्राग जमीन पर किया है. ३० दिसंबर २००९ को सीएसए ने हवाई अड्डे के लिए अपने प्रधान कार्यालय को सीज़ेके ६०७,०००,००० बेचने की घोषणा की।
जेम्स जॉर्ज स्मिथ नील
जेम्स जॉर्ज स्मिथ नील (अंग्रेजी :James George Smith Neill) (२७ मई १८१० – २५ सितम्बर १८५७) स्कॉटलैंड के मूल निवासी व ब्रिटिश भारत में ईस्ट इण्डिया कम्पनी के सैन्य अधिकारी थे। इन्होंने १८५७ के प्रथम भारतीय स्वतंत्रता संग्राम में कार्य किया था। .
होटल पेंसिल्वेनिया
होटल पेन्सिलवेनिया, मैनहट्टन में 401 7 वीं एवेन्यू (15 पेन प्लाजा) पर स्थित एक होटल है जो न्यूयॉर्क शहर में पेन्सिलवेनिया स्टेशन और मैडिसन स्क्वायर गार्डन से सड़क पार स्थित हैं।
होटल पेन्सिलवेनिया, पेन्सिलवेनिया रेलरोड द्वारा बनाया गया था और एल्सवर्थ स्टाटलेर द्वारा संचालित किया गया था। यह 25 जनवरी 1919 को इसका उद्घाटन किया गया था। इसकी डिजाइनिंग मक्किम, मीड एंड व्हाइट फर्म के विलियम सीमस रिचर्डसन द्वारा की गयी थी। इनके ही द्वारा सड़क पार स्थित मूल पेन्सिलवेनिया स्टेशन भी डिज़ाइन किया गया था। (1963 में मैडिसन स्क्वायर गार्डन के लिए जगह बनाने के लिए पुराने पेन्सिलवेनिया स्टेशन को ढहा दिया गया था।
स्टाटलेर होटल जिसने पेन्सिलवेनिया निर्माण के बाद से इसका प्रबनधन किया था। इसने 1948 में संपत्ति का संपूर्ण अधिग्रहण कर लिया और इसका नाम होटल स्टाटलेर कर दिया। 1954 में स्टाटलेर ग्रुप के सभी 17 स्टाटलेर होटल की बिक्री, कॉनराड हिल्टन को करने के बाद इसका नाम होटल स्टाटलेर हिल्टन हो गया। 1980 के दशक तक यह इसी नाम से संचालित होता रहा जबतक हिल्टन होटल ने इसने नहीं बेचा। बहुत थोड़े समय के लिए इसका नाम न्यूयॉर्क स्टाटलेर नाम था और यह डंफय होटल द्वारा संचालित किया गया था, जो एर लिंगस की एक शाखा थी।
इस होटल के टूटने का भय 1997 में पहली बार उत्पन्न हुआ जब वोर्नाडो रियल्टी ट्रस्ट द्वारा यह होटल खरीदा गया था। वोर्नाडो होटल ने 2007 में घोषणा की यह एक नया कार्यालय भवन के बनाने के लिए इस होटल को ध्वस्त करेगी।
इस होटल के फ़ोन नंबर को न्यूयॉर्क में किसी एक जगह तक के सबसे लम्बे समय तक का फ़ोन नंबर रहने की विशिष्टता प्राप्त हैं। नंबर पेंसिल्वेनिया 6-500 (२१२-७३६-५०००) को जेरी ग्रे ने अपने एक गाने का नाम रखा है (बाद में कार्ल सिग्मं ने इसमें कुछ पंक्तिया और जोड़ी थी)। इस गाने की सबसे प्रसिद्ध संस्करण को एंड्रू सिस्टर्स ने ग्लेन मिलर के साथ गाया था। इस होटल के डाइनिंग रूम में कई बड़े बड़े बैंड्स ने अपना परफॉरमेंस दिया हैं जिसमे शामिल हैं, कैफ़े रोगे, डोरेसी ब्रदर्स। नवंबर १९३९ की एक रात को इसी होटल में परफॉर्म करते हुए कैफ़े रोगे के बंद लीडर. आर्ति शॉ ने बीच परफॉरमेंस के दौरान बंद छोड़ने की घोषणा की थी। इस समाचार को न्यूयॉर्क टाइम्स ने अपने संपादकीय में जगह दी थी। १९४०-४२ के दौरान ग्लेन मिलर अपने बैंड के साथ यहाँ लगातार परफॉर्म करते रहे. मिलर ने इसी समय अपनी टीम में गैरे को सम्मिलित किया जिसने कभी न भूलने वाली धुन लिखी। इसी गाने ने इस होटल के टेलीफोन नंबर को अमर कर दिया।
कई दशकों तक जब भी कोई इस होटल में फ़ोन करता था, तब ऑपरेटर के उठाने से पहले उसे यह धुन सुनाई पड़ती थी। लेकिन २०१२ में इसको बंद कर दिया गया।1986 की मूवी मैनहटन प्रोजेक्ट में इस होटल को दिखाया गया था।
किसी भी होटल में हम सामान्यता हम 13थ फ्लोर नहीं पाते हैं लेकिन प्रचलित विचारधारा के विपरीत इस होटल में फ्लोर नंबर 13 हैं।
ग्राम काशीपुरम्
काशीपुरम् काशी परिक्षेत्र के डोभी ब्लाक में गंगा गोमती नदी के तट पर बसा गाँव है। जिसका नाम विगत वर्षों में अहिरौली हुआ करता था।
अतीतावलोकन (मनोविज्ञान)
अतीतावलोकन ( flashback या involuntary recurrent memory) एक मनोवैज्ञानिक परिघटना है जिसमें व्यक्ति अचानक अपने अतीत के अनुभवों को पुन्ः महशूश करने लगता है।
एमजीएम ग्रांड लास वेगास
3799 लॉस वेगास बुलेवार्ड साउथ लॉस वेगास, नेवाडा 89109 उद्घाटन की तारीख: 18 दिसंबर 1993 मनोरंजन 6852 ल'अटेलिएर दे जोएल रोबूचों  हक्कासँ  एमेरील'स  माइकल मीन'स पब 1842 क्राफ्ट्सटाक  वोल्फ़गांग पक  फिअम्मा  पर्ल  शिबुया  1996, 2005, 2012 www.mgmgrand.कॉम
एमजीएम ग्रांड लास वेगस, एक कैसिनो होटल हैं जो लास वेगास, नेवाडा के पैराडाइस एरिया में स्थित हैं। कमरों की संख्या के आधार पर यह विश्व का तीसरा सबसे बड़ा एवं संयुक्त राज्य अमेरिका का सबसे बड़ा होटल रिसोर्ट है।
इसके बाद ही “द विनीशियन” का नंबर आता हैं। 1993 में जब इस होटल का उद्घाटन किया था तब यह होटल दुनिया की सबसे बड़ी होटल थी।
एमजीएम रिसॉर्ट्स इंटरनेशनल द्वारा खरीदी गयी एवं संचालित इस होटल में ३० फ्लोर हैं एवं यह २९३ फ़ीट (८९ मीटर) ऊंचा हैं इस होटल में 5 आउटडोर पूल, नदिया, झरने हैं एवं यह ६.६ एकड़ में फैला हुआ हैं। ३८०,००० वर्गमीटर का एक कन्वेंशन सेंटर, एमजीएम ग्रैंड गार्डन एरीना और ग्रैंड स्पा है।
यह होटल लॉस वेगास के कैसिनो की दुनिया में एक अपना अलग ही स्थान रखता है।
3805 लॉस वेगास बुलेवार्ड में स्थित 714 कमरे वाले मरीना होटल और कैसीनो को 1975 में खोला गया। 1989 में, किर्क केरकोरियन ने मरीना होटल और ट्रॉपिकाना कंट्री क्लब खरीदा जो बाद में एमजीएम ग्रांड का प्रारंभिक साइट बना। उस समय के दौरान यह एमजीएम-मरीना होटल के रूप में जाना जाता था।
नई होटल कैसिनो काम्प्लेक्स की जगह बनाने के लिए इस होटल को 30 नवंबर 1990 को बंद कर दिया गया मरीना होटल की इमारत अभी भी मुख्य होटल की इमारत के पश्चिमी छोर के रूप में मौजूद हैं।
जब वर्तमान एमजीएम ग्रैंड का उद्घाटन १९९३ में किया गया था तब यह एमजीएम ग्रैंड इंक स्वामित्व में था। उस समय यह विज़ार्ड ऑफ़ ओज़े की विषयवस्तु पर आधारित था।इस कैसिनो में घुसते समय यह लगता था की आप ऑस्ट्रेलिया में हैं। डोरोथी, स्कैर क्रो, तीन मन एवं भयभीत शेर इसके प्रमुख आकर्षण थे। जब १९९६ में इस होटल ने अपना नवीनीकरण प्रक्रिया प्रारम्भ किया तब इसने एमराल्ड सिटी को पूर्ण रूप से तोड़ दिया एवं इसको नए शॉपिंग सेंटर में स्थान्तरित कर दिया गया।
2000 में, ज्यादा "परिपक्व" ग्राहकों को आकर्षित करने की कोशिश में, होटल ने अपना पूर्ण नवीकरण किया एवं आस्ट्रेलिया से सम्बंधित सभी विषयवस्तु को हटा दिया। अब इसका विषय क्लासिक हॉलीवुड हैं एवं यह होटल अपने आप को सिटी ऑफ़ एंटरटेनमेंट के तौर पर प्रस्तुत करता हैं। हाल के दिनों में यह “मैक्सिमम वेगास” शब्द का प्रयोग करती हैं जो एमजीएम ग्रैंड की साड़ी मनोरंजक गतिविधियों को प्रस्तुत करता हैं। जिन्हे इसके आगन्तक आनंद उठा सकते है। 26 अप्रैल 2000 को एमजीएम ने मैककार्रण अंतरराष्ट्रीय हवाई अड्डे पर एक नए सैटलाइट पंजीकरण / होटल चेक-इन सेंटर खोला। यह संयुक्त राज्य अमेरिका के हवाई अड्डे पर किसी भी होटल कंपनी द्वारा खोला गया पहला काउंटर था। हालांकि, इस हवाई अड्डे चेक-इन केंद्र 2013 के अंत में बंद कर दिया गया।
संक्षीर
संक्षीर या लैटेक्स (latex), जलीय माध्यम में बहुलकी सूक्ष्मकणों का पायस (इमल्शन) है।  वैसे तो संक्षीर मूलतः प्राकृतिक पदार्थ है किन्तु अब कृत्रिम लैटेक्स भी बनाये जाने लगे हैं।
पिलोदा
पिलोदा अथवा पिलौदा भारतीय राज्य राजस्थान के सवाई माधोपुर जिले की गंगापुर सिटी तहसिल का एक गाँव है। यह गाँव जिले एक बड़े गाँवों में से एक है। गाँव की कुल जनसंख्या  6,038 से अधिक है जिसमें अधिकतर जनजातियाँ हैं। गाँव में  2,000 से अधिक घर हैं।
यह गाँव भी राजस्थान के अन्य आदिवासी गाँवों के समान है। यह गाँव सड़क मार्ग एवं रेलमार्ग से अच्छी तरह से जुड़ा हुआ है। इस गाँव का ब्रोडगेज रेलवे स्टेशन श्री महावीरजी और गंगापुर रेलवे स्टेशन के मध्य स्थित है। गाँव श्री लहकोड़ देवी के तीर्थस्थल के रूप में प्रसिद्ध है। इसके पास का पवित्र तालाब, मुख्यतः अप्रैल माह में दुर्गाष्टमी और श्री राम नवमी के दिन श्रद्धालुओं की भीड़ के साथ देखा जा सकता है। इस दिन यहाँ स्थानीय मेला लगता है जिसका आयोजन अन्तर-ग्रामीण रेस्लिंग, कुश्ती, ऊँट दौड़, घुड़ दौड़, बैल दौड़, तैराकी और साइकलिंग के रूप में किया जाता है।
कुस्तला  का  हनूमान मंदिर
खंडा
"खंडा" शब्द का बोध इनमें से किसी भी विशयों से हो सकता है। अन्य समान वर्तनी वाले शब्द
वरदान (फ़िल्म)
वरदान एक भारतीय हिन्दी फिल्म है, जिसका निर्देशन अरुण भट्ट ने किया था। इसमें मुख्य किरदार में विनोद मेहरा, रीना रॉय और महमूद ने अभिनय किया था। यह फ़िल्म 1975 में सिनेमाघरों में प्रदर्शित किया गया था।
सुसनाह मुशट जॉन्स
सुस्नाह् मुशट जोन्स (1899-2016) (जन्म ०६ जुलाई १८९९)) एक अमेरिकी महिला थीँ जिन्हें वर्तमान में सबसे अधिक वर्ष तक जीने वाला व्यक्ति माना जाता है।
बिहार संपर्क क्रांति सुपरफास्ट एक्सप्रेस
बिहार संपर्क क्रांति सुपरफास्ट एक्सप्रेस दरभंगा जंक्शन से नई दिल्ली के बीच चलने वाले भारतीय रेलवे के दो सुपरफास्ट एक्सप्रेस ट्रेन से एक है। यह बिहार से नई दिल्ली जाने वाली महत्वपूर्ण गाड़ियों में से एक है। यह कई लोगों की जीवन रेखा का काम करती है। वास्तव में यह उतरी बिहार एवं नई दिल्ली को जोड़ती है एवं इसमें आरक्षण मिलना एक टेडी खीर साबित होती है। बिहार के सबसे महत्वपूर्ण पर्व छठ में इसमें आरक्षण मिलना स्वर्ण पदक जितने जैसा होता है।
यह ट्रेन नंबर 12565 के रूप में दरभंगा जंक्शन से नई दिल्ली के लिए और विपरीत दिशा में ट्रेन नंबर 12566 के रूप में चल रही है। यह दिल्ली के लिए वैशाली एक्सप्रेस,लिच्छवि एक्सप्रेस के साथ उत्तर बिहार में सबसे महत्वपूर्ण ट्रेन है।इस ट्रेन का एक नया स्टॉप देवरिया सदर को बनाया गया है।जिसका स्टेशन कोड DEOS है।
12565/12566 बिहार संपर्क क्रांति सुपरफास्ट एक्सप्रेस वर्तमान में 2 एसी फर्स्ट क्लास सह एसी 2 टियर, एक एसी 2 टियर, 2 एसी 3 टियर, 12 स्लीपर क्लास, 6 सामान्य अनारक्षित कोच एवं एक पैंट्री कार हैं। जैसा की भारत में सबसे ट्रेन सेवाओं के साथ होता हैं कोच की सरंचना में परिवर्तन भारतीय रेल के विवेक पर किया जा सकता है और यह मांग के आधार पर निर्धारित होता है।
12565 बिहार संपर्क क्रांति सुपरफास्ट एक्सप्रेस 1174 किलोमीटर की दूरी 21 घंटे में (56.13 किमी/घंटा) एवं 12566 बिहार संपर्क क्रांति सुपरफास्ट एक्सप्रेस 1172 किलोमीटर की दूरी को 21 घंटे 10 मिनट में पूरा करती है। इस ट्रेन की औसत गति 55 किमी/घंटा से अधिक है, अत इसके किराये में सुपरफास्ट सरचार्ज भी शामिल है।
12565 बिहार संपर्क क्रांति सुपरफास्ट एक्सप्रेस हर दिन दरभंगा जंक्शन से हर दिन सबेरे 8.35 में खुलती हैं एवं अगले दिन सुबह के 05.35 मिनट पर नई दिल्ली पहुंचती है।
12566 बिहार संपर्क क्रांति सुपरफास्ट एक्सप्रेस हर दिन नई दिल्ली से 14.15 मिनट पर खुलती हैं एवं अगले दिन 11.25 मिनट पर दरभंगा जंक्शन पहुंचती है।
उत्तर प्रदेश में पंचायती राज्य
उत्तर प्रदेश 75 जिलों में विभाजित है और प्रत्येक जिले में जिला पंचायत का प्राविधान है। इसके मुख्य अंग हैं : यह राज्य सरकार का राजपत्रित अधिकारी है जो जिला पंचायत का पदेन सचिव होता है।
यह सदस्य जनता द्वारा प्रत्यक्ष मतदान से निर्वाचित होते हैं।
प्रत्येक जिला क्षेत्र पंचायतों में विभक्त है। उत्तर प्रदेश में वर्तमान में ८२१ ब्लॉकों में विभक्त है। इसके मुख्य अंग हैं : प्रत्यक्ष मतदान द्वारा निर्वाचित ब्लॉक के सदस्यों में बहुमत प्राप्त दल के नेता को ब्लॉक प्रमुख पद के लिए मनोनीत किया जाता है।  यह राज पत्रित अधिकारी सरकारी प्रतिनिधि है जो क्षेत्र पंचायत का सचिव होता है।
यह जनता द्वारा प्रत्यक्ष मतदान से निर्वाचित होते हैं। इन्हें बी डी सी सदस्य भी कहते हैं।
प्रत्येक ब्लॉक ग्राम पंचायतों में विभक्त है. उत्तर प्रदेश में 58115 ग्राम पंचायतें हैं। पंचायतों में नागरिक चार्टर निर्धारित है।  इसके मुख्य अंग हैं : यह प्रत्यक्ष मतदान द्वारा ग्राम के मतदाताओं से निर्वाचित
यह अराजपत्रित सरकारी कर्मचारी है जो ग्राम पंचायत का सचिव होता है। इसे पहले पंचायत सेवक कहते थे। बाद में सरकार ने पंचायत सेवक के नाम को बदल कर ग्राम पंचायत अधिकारी कर दिया।
एक ग्राम वार्डों में विभक्त होता है जिसमे प्रत्यक्ष मतदान द्वारा एक सदस्य निर्वाचित होता है। मतदान में वार्ड के सदस्य ही भाग लेते हैं।
निर्गुन्डी
निर्गुन्डी (वानस्पतिक नाम : Vitex negundo) एक औषधीय गुणों वाली क्षुप (झाड़ी) है। हिन्दी में इसे संभालू/सम्मालू, शिवारी, निसिन्दा शेफाली, तथा संस्कृत में इसे सिन्दुवार के नाम से जाना जाता है। इसके क्षुप १० फीट तक ऊंचे पाए जाते हैं। संस्कृत में इसे इन्द्राणी, नीलपुष्पा, श्वेत सुरसा, सुबाहा भी कहते हैं। राजस्थान में यह निनगंड नाम से जाना जाता है।
इसकी पत्तियों के काढ़े का उपयोग जुकाम, सिरदर्द, आमवात विकारों तथा जोड़ों की सूजन में किया जाता है। यह बुद्धिप्रद, पचने में हल्का, केशों के लिए हितकर, नेत्र ज्योति बढ़ाने वाला तो होता ही है, साथ ही शूल, सूजन, आंव, वायु, पेट के कीड़े नष्ट करने, कोढ़, अरुचि व ज्वर आदि रोगाें की चिकित्सा में भी काम आता है। इसके पत्ते में रक्तशोधन का भी विशेष गुण होता है। निर्गुंडी बैक पेन स्लिप डिस्क की एकल औषधि है ढाई सौ ग्राम इसके पत्तों को डेढ़ किलो पानी के अंदर उबालें उस पानी मैं से सौ एम एल पानी के साथ हलवा तैयार करके सुबह खाली पेट एक बार खाएं ऐसा कम से कम 15 रोज करें इससे बैक पेन साइटिका का रोग हमेशा के लिए निर्मल हो जाता है निर्गुंडी के फूल जॉइंट पेन एंड घुटनो के दर्द का रामबान उपाय  निर्गुंडी के फूल 50 ग्राम लोंग 50 ग्राम इन दोनों को किसी खरल में अच्छी तरह पीस लें कम से कम 3 घंटे की पिसाई के बाद इसकी मूंग की दाल के बराबर गोली बना ले दो से तीन गोली सुबह शाम हल्के गर्म दूध के साथ ले। ध्यान रखें जब तक यह दवाई खानी है तब तक ठंडी चीजों का इस्तेमाल बंद कर दें नहाना भी गरम पानी के साथ करें और पीने में भी गर्म जल ही इस्तेमाल करें फ्रिज में रखा हुआ खाना और पानी हरगिज़ ना ले। बस 15 दिन के अंदर अंदर आप के जॉइंट पेन की और घुटनों के दर्द की समस्या पूर्ण रूप से खत्म हो जाएगी।जिनको को ब्लड प्रेशर की समस्या है या फिर पित का प्रकोप बढ़ा हुआ है वह अपने वैद्य की सलाह के बिना ना लें
Thyroid curing herb:
From Facebook by Viny Rajput.
क्षार (आयुर्वेद)
क्षार एक आयुर्वेदिक औषधि है जिसका वर्णन कई आयुर्वेदिक ग्रन्थों में मिलता है। यह विभिन्न रोगों की चिकित्सा में प्रयुक्त
किया जाता है। 'क्षार' शब्द 'क्षर्' से व्युत्पन्न हुआ है जिसका अर्थ है- पिघलना या गलना (क्षर् स्यन्दने)। आचार्य सुश्रुत ने इसे दोषों को नष्ट करने वाले पदार्थ के रूप में परिभाषित किया है।
भैषज्य रत्नावली
भैषज्य रत्नावली, आयुर्वेद का एक ग्रन्थ है। इसके रचयिता गोविन्ददास हैं। इसकी रचना कब और कहाँ हुई, यह ठीक-ठीक पता नहीं है। किन्तु इसका सबसे पहला यान्त्रिक प्रकाशन कोलकाता से १८७७ में हुआ। उनके वंशज विनोद लाल सेन ने इसका प्रकाशन कराया। यह भारत के उत्तरी भागों ((विशेषकर बंगाल) में प्रचलित है।
अवक्षेपण
अवक्षेपण (Precipitation) का अर्थ है - किसी ठोस पदार्थ का बनना। किसी द्रव विलयन में रासायनिक अभिक्रिया होने पर यदि कोई ठोस उत्पाद बनता है तो उसे ही 'अवक्षेप' (precipitate) कहते हैं।यदि पोटैशियम क्लोराइड के जलीय विलयन में सोडियम नाइट्रेट (AgNO) का जलीय विलयन मिलाया जाता है तो देखा जाता है कि सफेद रंग के एक ठोस पदार्थ का अवक्षेपण हो रहा है। यह सफेद रंगीय पदार्थ वास्तव में सिल्वर क्लोराइड (KCl) है।
बहुत से यौगिक जिनमें धातु आयन होते हैं, एक विशिष्ट रंग का अवक्षेप उत्पन्न करते हैं। नीचे की तालिका में विभिन्न धातुओं के अवक्षेपों के रंग दिखाए गए हैं। लेकिन कभी-कभी ये ऐसे रंग का अवक्षेप भी देते हैं जो सूची में दिए रंग से बिलकुल अलग होता है।
अन्य यौगिक प्रायः सफेद रंग के अवक्षेप उत्पन्न करते हैं।
अवक्षेपण अभिक्रियाओं का उपयोग वर्णक (pigments) बनाने, जल के उपचार के लिए उसमें से लवण निकालने, तथा परम्परागत गुणात्मक अकार्बनिक विश्लेषण में किया जाता है।
अवक्षेपण का उपयोग किसी अभिक्रिया के दौरान अभिक्रिया के उत्पादों को अलग करने के लिए भी किया जाता है। आदर्श रूप में, अभिक्रिया का उत्पाद, अभिक्रिया के विलायक में अघुलनशील (insoluble) होता है। इस कारण जैसे ही इसका निर्माण होता है, वह अवक्षेपित हो जाता है।
भैषज्य कल्पना
आयुर्वेद में भैषज्य कल्पना (संस्कृत : भैषज्यकल्पना) का अर्थ है औषधि के निर्माण की डिजाइन (योजना)। आयुर्वेद में रसशास्त्र का अर्थ 'औषध (भेषज) निर्माण' है और यह मुख्यतः खनिज मूल के औषधियों से सम्बन्धित है। रसशास्त्र और भैषज्यकल्पना मिलकर आयुर्वेद का महत्वपूर्ण अंग बनाते हैं।
भैषज्यकल्पना कितनी महत्वपूर्ण है, यह निम्नलिखित श्लोक से स्पष्ट है-
स्वाभाविक (प्रकृतिसिद्ध ) गुणों से युक्त द्रव्यों का जो संस्कार (Processing ) किया जाता है उसे 'करण' कहते है l द्रव्यों मे किन्ही विशेष गुणों का लाना संस्कार कहलाता है l हम जो द्रव्य आहार औषधि के लिए उपयोग मे लाते हैं वे अनेक संस्कारो से संस्कारित हुए रहते हैंl उसमे कुछ नैसर्गिक हैं और कुछ कृत्रिम l ये संस्कार उत्तरोत्तर लघु हैंl प्रायः ये संस्कार अपूप याने आटा (जवार, गेहूं, चावल आदि ) को लाटकर या थापकर बनाये गये विविध पदार्थ, रोटी, भाकरी, घिरडे, बिट्टी, पानगा, बाटी आदि बनाने मे उपयोग मे लाया जाता हैl अंगारतप्त अपूप लघुत्तम हैl अग्निसंस्कार से चावल का भात या धान का लावा या अन्य भर्जित अन्न गुरुता छोड़ लघु हो जाते हैं। इसी प्रकार औषधों की अनेक प्रकार की कल्पनायें करना, शोधन करना, भावना देना, अभिमंत्रित करना, धान्यराशि में, धूप में या शीत मे रखना आदि अन्य प्रक्रियाएँ भी गुणान्तरधान के लिये की जाती हैंl
सुल्तान कोसेन
सुल्तान कोसेन Sultan Kösen (; जन्म १० दिसम्बर १९८२) एक तुर्किश किसान है ये गिनीज़ वर्ल्ड रिकॉर्ड्स के अनुसार जीवित सबसे लम्बे आदमी है। इनकी लम्बाई है। .. अक्टूबर २०१३ में सुल्तान मर्व डिबो से विवाह किया था।
खंडा (सिख चिन्ह)
खंडा चिन्ह() एक सिख धार्मिक, सांस्कृतिक, एवं ऐतिहासिक चिन्ह है जो कई सिख, धर्म एव वष्वदर्षण, सिद्धांतों को ज़ाहिर रूप से दर्शाता है। यह "देगो-तेगो-फ़तेह" के सिद्धान्त का प्रतीक है एवं इसे चिन्हात्मक रूप में पेश करता है। यह सिखों का फ़ौजी निशान भी है, विशिष्ट रूप से, इसे निशान साहब(सिखों का धार्मिक ध्वज) के केंद्र में देखा जा सकता है। इसमें चार शस्त्र अंकित होते हैं: एक खंडा, दो किर्पन और एक चक्र। खंडा की एक वेशेष पहचान यह भी है कि वह धार्मिक सिद्धांतों के साथ-साथ शक्ती एवं सैन्य-ताक़त का भी प्रतीक है। इसी लिये इसे खाल्सा, सिख मिस्लें एवं सिख साम्राज्य के सैन्यध्वजों में भी इसे प्रदर्षित किया जाता था। एक दोधारी खंडे(तलवार) को निशान साहब ध्वज में ध्वजडंड के कलश(ध्वजकलश) की तरह भी इस्तमाल किया जाता है।
खंडा निशान तीन चिन्हों का संयोजन है:
इस चिन्ह को अकसर व्यक्तिगत वाहनों पर, कपड़ों पर और अन्य व्यक्तिगत वस्तुओं पर अंकित किया जाता है, एवं इसे प्रचलित रूप से पेंडन्ट के रूप में भी पहना जाता है। खंडा चिन्ह को अक्सर लोग ईरान के ध्वज पर बने निशान से उलझा देते हैं, जबकी इन चिन्हों का आपस् में कोई मेल नहीं है। यूनिकोड लीप्यावली में स्थानांक U+262C(☬) पर खंडा चिन्ह मौजूद है।=संदर्भ==
वैश्लेषिक तुला
वैश्लेषिक तुला या रासायनिक तुला (analytical balance या "lab balance") ऐसा तुला है जो १ मिलीग्राम से भी कम द्रव्यमान को माप सकता है। अतः इस तुला की संरचना में ऐसे विशेष उपाय किये गये होते हैं कि द्रव्यमान के मापन में अन्य किसी कारक (जैसे वायु की गति) का कोई प्रभाव न पड़े। उदाहरण के लिये, इसका मापने वाला पलड़ा (पैन) एक पारदर्शी दीवारों वाले कक्ष में होता है और दरवाजा बन्द करने की व्यवस्था होती है।
केम्पेगोडा प्रथम
केम्पेगोडा प्रथम विजयनगर साम्राज्य के एक सामन्त तथा बंगलुरू के संस्थापक थे। v
बलबीर सिंह &quot;रंग&quot;
"रंग"
बलबीर सिंह "रंग" एक भारतीय हिंदी कवि थे। वे अधिकतर कवितायेँ किसानों की स्थिति पर लिखा करते थे। उन्होंने अपनी कविताओं में भारतीय किसानो की स्थिति का सही वर्णन किया है।
बलबीर सिंह रंग का प्रारंभिक जीवन उनके खुद के छोटे से गाँव नगला कटीला में व्यतीत हुआ। बलबीर सिंह रंग बचपन से ही कवितायेँ लिखने के शौकीन थे। वे अपने गाँव के जमींदार भी थे।
भारत के एक दिवसीय अंतरराष्ट्रीय विकेटकीपरों की सूची
यह सूची भारतीय वनडे क्रिकेट टीम के अबतक के विकेटकीपरों की सूची है। इनमें सबसे पहला विकेटकीपर फारुख इंजीनियर थे तथा सबसे ज्यादा कैच और स्टम्पिंग का रिकॉर्ड महेंद्र सिंह धोनी के नाम है।
24 रिष्भ पन्त 2018-
बोलोना विश्वविद्यालय
बोलोना विश्वविद्यालय (इतालवी : Università di Bologna, UNIBO), इटली के बोलोना (Bologna) में स्थित एक विश्वविद्यालय है। इसकी स्थापना १०८८ ई में हुई थी और आधुनिक अर्थ में यह विश्व का सबसे पुराना विश्वविद्यालय है। यह पहला शिक्षा संस्थान था जिसने अपने लिये 'यूनिवर्सितास' (universitas) शब्द का प्रयोग किया।
अटलांटिस: द लॉस्ट एम्पायर
अटलांटिस: द लॉस्ट एम्पायर  २००१ में वाल्ट डिज़्नी फ़ीचर अनिमेशन द्वारा निर्मित काल्पनिक  विज्ञान पर आधारित एनिमेटेड फ़िल्म है। यह डिज़्नी द्वारा निर्मित पहली काल्पनिक विज्ञान पर आधारित फ़िल्म व ४१वि एनिमेटेड फ़िल्म है। इसका लेखन टैब मर्फी, निर्देशन गैरी ट्रोउसडेल व कर्क वाईस, व निर्माण डॉन हाह्न ने किया है। फ़िल्म में माइकल जे फॉक्स, क्री समर, जेम्स गार्नर, लियोनार्ड निमॉय, डॉन नोवेल्लो और जिम वारने ने आवाज़ दी है। १९१४ में घटित यह फ़िल्म एक युवक की कहानी बयां करती है जिसे एक पवित्र पुस्तक मिलती है और उसे लगता है की वह उसे और उसके साथियों को खोए हुए शहर अटलांटिस तक ले जायेगी.
अलादीन
अलादीन एक मध्य पूर्वी परी कथा है। यह "द बुक ऑफ़ वन थौज़ंड एंड वन नाईट" ("द अरेबियन नाइट्स") की कई कथाओं में से एक है व सबसे अधिक विख्यात है हालाँकि इसे संग्रह में १८वी शताब्दी में अंटोनी गलांड नामक एक फ़्रांसीसी ने समाविष्ट किया था। वैसे एक अलादीन Customer गांव नागौर जिला राजस्थान में भी पाया जााता है
अलादीन बगदाद शहर में रहने वाला एक आम गरीब लड़का था । एक दिन मगरेब से आया एक जादूगर स्वयं को उसके गुजरे हुए पिता मुस्तफ़ा दर्ज़ी का भाई बता कर अपना साथ नियुक्त कर लेता है जिस कारण उसकी माँ को यह प्रतीत होता है की वह आगे चलकर एक बहुत अमीर व्यापारी बनेगा। परन्तु जादूगर का असली मकसद अलादीन को बहला-फुसलाकर उससे जादुई चिराग हासिल करना है जो एक जादुई गुफा में मौजूद है। जादूगर अलादीन को धोका देने की कोशिश करता है जिससे अलादीन गुफा में फंस जाता है। अच्छी किस्मत के चलते उसके पास उस समय एक जादुई अंगूठी होती है जो उसे जादूगर ने सुरक्षा क लिए दी थी। जब हताश होकर अलादीन अपने हाथ घिसता है तब अंजाने में उससे अंगूठी भी घिस जाती है और एक जिन्न प्रकट होता है जो उसे अपनी माँ के पास घर पहुंचा देता है। जब अलादीन की माँ बेटे ने लाया हुआ चिराग साफ करने की कोशिश करती है तब एक दूसरा शक्तिशाली जिन्न प्रकट होता है जो उस चिराग के मालिक का गुलाम होता है।
चिराग से निकले जिन्न की सहायता से अलादीन बेहद आमिर व शक्तिशाली बन जाता है और राजकुमारी बद्र-उल-बुदूर से निकाह कर लेता है। हिंदी में बद्र-उल-बुदूर का अर्थ है,  पूनम की चाँदों की पूनम.
जिन्न अलादीन के लिए एक महल का निर्माण करता है जो शहंशाह के महल से भी कई गुना ज़्यादा भव्य होता है।
एक दिन जादूगर पुराने चिरागों के बदले नए चिराग देने के बहाने अलादीन की बीवी (जिसे जादुई चिराग के बारे में कुछ नहीं पता) से जादुई चिराग हासिल कर लेता है। वह जिन को हुक्म देता है कि महल को उसके सरे साजो सामन सहत अपने घर मगरेब पहुंचा दे। किस्मत से अलादीन के पास तब भी जादुई अंगूठी होती है जिससे वह छोटे जिन्न को बुला लेता है। हालाँकि छोटा जिन्न चिराग के जिन्न द्वारा किया गया जादू उलट नहीं सकता पर वह अलादीन को मगरेब पहुंचा देता है जहाँ अलादीन लड़ाई में जादूगर को मार कर चिराग को पुनः हासिल कर लेता है व महल और राजकुमारी को पुनः अपनी जगह ले आता है।
जादूगर का शक्तिशाली छोटा भाई अलादीन को मार कर अपने भाई का बदला लेने की कोशिश करता है और एक बूढी औरत का वेश धर लेता है जो अपनी रहस्यमई जादुई शक्तियों के लिए विख्यात है। बद्र-उल-बुदूर उसके इस झांसे में फंस जाती है अय्यार बुढिया को महल में रहने की अनुमति दे देती है। चिराग का जिन्न अलादीन को इस बारे में आगाह कर देता है और अलादीन बहरूपिये को मार देता है। सभी लोग आगे चलकर एक खुशहाल ज़िन्दगी जीते है और भविष्य में अलादीन शहंशाह बन जाता है।
सभी रूपांतरण असली कहानी से कहीं न कहीं मेल खाते है. चीनी घटनाओं को अधिकांश समय अरेबियाई पृष्ठभूमि में बदल दिया जाता है
उच्च पारक फिल्टर
उच्च पार्क फ़िल्टर अथवा हाई पास फ़िल्टर एक इलेक्ट्रानिक फ़िल्टर है जो एक निश्चित कटऑफ़ से अधिक की फ़्रीक्वेंसी के संकेतों को निर्गमित होने देता है और इस कटऑफ़ से कम फ़्रीक्वेंसी के संकेतों को रोक लेता है। आमतौर पर इसे लो-कट फ़िल्टर अथवा बेस-कट फ़िल्टर भी कहा जाता है।
बिम्ब कान्तिवर्धन (Image enhancement) की तकनीक के रूप में इसका प्रयोग किसी अंकीय बिम्ब में किनारों वाले तत्वों (edge features) को अधिक स्पष्ट रूप से दिखाने के लिये किया जाता है।
शिक्षा का माध्यम
किसी शिक्षण संस्थान में जो भाषा शिक्षण के लिये प्रयोग की जाती है, उसे उस संस्थान की शिक्षा का माध्यम ( medium of instruction) कहते हैं। अधिकांश विकसित देशों में मातृभाषा ही प्राथमिक से लेकर उच्च शिक्षा तक का माध्यम है। किन्तु ब्रिटेन और फ्रांस के उपनिवेश रहे देशों में अभी भी मातृभाषा के बजाय अंग्रेजी या फ्रेंच शिक्षा के माध्यम हैं।
मोमबत्ती
मोमबत्ती एक बत्ती मोम में है। वह रोशनी या ऊष्मा बनती है।
हिन्दी भाषा में इस शब्द की व्युत्पत्ति इसके लिए उपयोग में लाये जाने वाले पदार्थ मोम और बत्ती से हुई। इसके निर्माण में केवल यही दो वस्तुओं की आवश्यकता होने के कारण इन्हें मिला कर मोमबत्ती शब्द बनाया गया। इस शब्द की व्युत्पत्ति लेटिन भाषा में केंडेला शब्द (जिसका अर्थ रोशनी से है।) से हुई। जिसका उपयोग अंग्रेज़ी और एंग्लो नॉर्मन भाषा में केंडल के नाम से किया जाता है।
मोमबत्ती का पहली बार निर्माण और उपयोग चीन में हुआ। तब इसका निर्माण व्हेल के चर्बी से किया जाता था। उसके बाद यूरोप में प्राकृतिक वसा, तेल, और मोम से इसका निर्माण किया जाने लगा। रोम में मोम की अत्यधिक लागत के कारण तेल से इसका निर्माण होता था।
साइरस पलोनजी मिस्त्री
साइरस पलोनजी मिस्त्री (जन्म 4 जुलाई 1968) एक व्यापारी है जो 28 दिसंबर 2012 को टाटा समूह ( एक भारतीय व्यापार संगठन) के अध्यक्ष बने हैं।वह समूह के छठे अध्यक्ष हैं और दोराबजी टाटा के बाद, "टाटा  "नाम नहीं पड़ने तक दूसरे हैं। "दि इकॉनॉमिस्ट" ने भारत और ब्रिटेन दोनों में "सबसे महत्वपूर्ण उद्योगपति" के रूप में उन्हें वर्णित किया गया है।
वह भारतीय निर्माण थैलीशाह पालोनजी मिस्त्री के सबसे छोटे बेटे हैं।
मिस्त्री ने मुंबई में कैथेड्रल एवं एंड जॉन कॉनन स्कूल में अध्ययन किया। उन्होंने सिविल इंजीनियरिंग में बी एस के साथ इंपीरियल कॉलेज, लंदन से स्नातक की उपाधि और लंदन बिजनेस स्कूल से प्रबंधन में विज्ञान में एक मास्टर डिग्री रखते है। वह सिविल इंजीनियर संस्थान के एक सदस्य है।
साइरस मिस्त्री पालोनजी मिस्त्री, एक शक्तिशाली उद्योगपति; और पैट्सी पेरिन दुबाश के सबसे छोटे बेटे है।
मिस्त्री ने, वकील इकबाल छागला की बेटी और प्रसिद्ध विधिवेत्ता एम.सी. छागला की पोती, रोहिका छागला से शादी की। मिस्त्री और उनकी पत्नी के साथ में उनके दो बेटे हैं। मिस्त्री एक आयरिश नागरिक, और भारत के एक स्थायी निवासी है। एक आयरिश अखबार, The Independent, में एक खबर के मुताबिक, मिस्त्री खुद को एक वैश्विक नागरिक के रूप में देखते है और अपने पासपोर्ट के रंग को महत्वहीन सोचते है।
मिस्त्री शापूरजी पालोनजी एंड कंपनी के प्रबंध निदेशक का काम कर रहे हैं, जो शापूरजी पालोनजी समूह का हिस्सा है। अपने पिता के सेवानिवृत्त होने से १ साल पहले, वह 1 सितंबर 2006 को टाटा संस के बोर्ड में शामिल हुए।
2012 में, मिस्त्री टाटा संस के अध्यक्ष के रूप में नियुक्त किये गये था।
पियर ट्रूडो
जोसेफ फ़िलिप पियरे येव्स एलियट ट्रूडो, (; ; अक्टूबर 18, 1919 – सितम्बर 28, 2000), को सामान्यत: पियरे ट्रूडो या पियरे एलियट ट्रूडो, अप्रैल २०, १९६८ से ४ जून १९७९ तक और फिर ३ मार्च १९८० से ३० जून १९८४ तक कनाडा के 15वें प्रधानमंत्री थे।
टूडो ने अपने राजनीतिक जीवन की शुरुवात अधिवक्ता, बुद्धिजीवी और कार्यकर्ता के तौर पर क़्युबेक की राजनीति में शुरुवात की। १९६० में वो कनाडा की लिबरल पार्टी के जरिये राष्ट्रीय राजनीति में शामिल हुए। उन्हें लेस्टर बी. पियरसन के संसदीय सचिव चुना गया और बाद में न्याय मंत्री चुने गये। ट्रूडो १९६८ में लिबरलों के नेता चुने गये। फिर १९६० से मध्य १९८० तक वो कनाडा की राजनीति में छाये रहे। आवेश से पहले तर्क ( "Reason before passion") उनका व्यक्तिगत ध्येय था। उन्होंने १९८४ में राजनीति से सन्यास ले लिया और उनके बाद जॉन टर्नर कनाडा के प्रधानमंत्री बने। उनके ज्येष्ठ पुत्र जस्टिन ट्रूडो वर्तमान में कनाडा के तेइसवें प्रधानमंत्री हैं।
बुद्धिजीवी उनके प्रभावशाली व्यक्तित्व, बुद्धिमत्ता और राजनैतिक नेतृत्व क्षमता को क़्युबेक स्वतंत्रता संग्राम के दौरान राष्ट्रीय एकता को बचाए रखने, अक्टूबर समस्या (हिंसक विद्रोहों) का दमन करने, एक अखिल कनाडियाई पहचान को बढावा देने व कानूनी बहुभाषावाद को अनुमति दिलाने के लिये उन्हें सलाम करते हैं। आलोचक उन्हें घमंड, आर्थिक कुप्रबंध और क़्युबेक संस्कृति और कनाडियाई प्रेयरीओं की आर्थिक क्षमताओं को कुचलने के लिये कनाडा की निर्णय लेने की समिति को गैरकानूनी रूप से केंद्रीकृत करने के लिये उनकी आलोचना करते हैं। वैसे जनता के बीच तो उनकी प्रसिद्धि बंटी हुई है लेकिन शिक्षाविद व इतिहास के स्कॉलर उन्हें कनाडा के महानतम प्रधानमंत्रियों में गिनते हैं और उन्हें आधुनिक कनाडा का पितामह मानते हैं।
कनाडा के लिये रानी की परामर्श समिति
कनाडा के लिये रानी की परामर्श समिति (Queen's Privy Council for Canada) (QPC) ( (CPR)), जिसे कभी कभार "हर मैजेस्टीज़ प्रीवि काउन्सिल फॉर कनाडा" या लघु रूप में प्रीवी काउंसिल, भी कहा जाता है, कनाडा के सम्राट के परामर्शकर्ता व्यक्तियों की समिति या समूह होता है। यह समिति सम्राट या साम्राज्ञी को कनाडा के राजनीतिक और संवैधानिक मसलों पर अपनी विशेषज्ञ राय देती है। हांलांकि एक जिम्मेदार सरकार में, वायसरॉय को इस समिति के एक अंश काबीना मंत्रिमंडल जिसमें संसद के चुने हुए सदस्य होते हैं की दी हुई राय को ही मानना होता है। QPC में शामिल लोगों को गवरनर जनरल जीवन भर के लिये कनाडा के प्रधानमंत्री की अनुशंशा पर नियुक्त करते हैं। इस तरह से इस समिति में वर्तमान के अलावा पूर्व सांसद, मंत्री और प्रमुख व्यक्ति भी होते हैं। समिति के सदस्यों के लिये सम्मानजनक उपाधि व नाम शैली और पोस्ट-नोमिनल अक्षरों से नवाजा जाता है।
यूसुफ जुलेखा
यूसुफ जुलेखा (يوسف زلیخا) यूसुफ और जुलेखा (बाइबल में  पोतीपर की पत्नी के रूप में जाना जाता है और जिसका नाम वहां नहीं दिया गया है) की कुरान में दी गई कहानी है। इसे मुसलमानों द्वारा बोली जाने वाली कई भाषाओं, विशेष रूप से फारसी और उर्दू में अनगिनत बार दोहराया जा चुका है। इसका सबसे प्रसिद्ध संस्करण फारसी में जामी (1414-1492), की रचना हफ्त औरंग ("सात सिंहासन") में  था। कहानी तो कई विस्तारण है, और एक सूफी व्याख्या करना भी सक्षम हैैैै I
यह कहानी तमाम कवियों की रचना का हिस्सा बनी है।  संभवतः इसे सर्वप्रथम व्यवस्थित रूप में फारसी कवि नूरुद्दीन अब्दुर्रहमान जामी (1414-1492 ई.) ने अपनी रचना हफ्त अवरंग में रचा. महमूद गामी (1750-1855 ई.) ने कश्मीरी में इस कथा को निबद्ध किया है। हाफिज बरखुरदार (1658–1707) ने पंजाबी में इनकी गाथा को निबद्ध किया है. शेख निसार ने अवधी में इस पर काव्य रचा है, जिसमें माना जाता है कि उन्होंने 1790 ई. में 57 वर्ष की आयु में केवल सात दिनों में इसकी रचना की थी. इन्हीं की कहानी पर हिंदी में कवि नसीर ने 1917-18 ई. में प्रेमदर्पण की रचना की. शाह मुहम्मद सगीर ने चौदहवीं सदी में बांग्ला में इस कथा को रचा.  फिरदौसी, अमीर खुसरो, फरीद से लेकर बुल्लेशाह तक ने अपनी कविताओं में इन्हें याद किया है.
पैसिफ़िक रिम
पैसिफ़िक रिम (अथवा प्रशान्त घेरा) प्रशांत महासागर के चारों तरफ का भूमि का घेरा है।  "प्रशान्त घाटी" में प्रशान्त घेरे और प्रशान्त महासागर के द्वीप शामिल हैं। प्रशान्त अग्नि वृत्त की भौगोलिक स्थिति और प्रशान्त घेरा एक दूसरे पर अतिव्याप्त हैं।
यह सूची उन देशों की है जो प्रशान्त घेरे में गिने जाते हैं और प्रशान्त महासागर में हैं।
प्रशान्त विदेशी व्यापार का एक बहुत बड़ा केन्द्र है। दुबई के जेबेल अली बन्दरगाह (९वें) को छोड़कर सबसे १० व्यस्ततम बन्दरगाह घेरे देशों में स्थित हैं। विश्व के ५० सबसे व्यस्ततम बन्दरगाह:
विभिन्न अन्तरसरकारी और गैर सरकारी संगठन प्रशान्त घेरे पर केन्द्रित हैं जिनमें एशिया - प्रशांत महासागरीय आर्थिक सहयोग, द ईस्ट-वेस्ट सेंटर, सस्टेनेबल पैसिफिक रिम सिटीज और द इंस्टिट्यूट ऑफ़ एसियन रिसर्च शामिल हैं। इसके अतिरिक्त, रिम ऑफ़ द पैसिफिक एक्सरसाइज नवल एस्करसाइज़ यूनाइटेड स्टेट्स पैसिफ़िक कमाण्ड द्वारा समन्वित हैं।
हसन नासिर
हसन नासिर (1928 - 13 नवंबर 1960) पाकिस्तानी सर्वहारा वर्ग के नेता, पाकिस्तान के प्रतिबंधित कम्युनिस्ट पार्टी (सीपीपी) के महासचिव  और राष्ट्रीय अवामी पार्टी में कार्यालय सचिव था। हसन नासिर हैदराबाद (दक्कन) के थे और तेलंगाना सशस्त्र संघर्ष में, मखदूम मोहिउद्दीन और अन्य लोगों के साथ लड़े था। वह नवाब मोहसिन-उल-मुल्क का दोह्त्र था। 1947 में पाकिस्तान की आजादी के बाद वह पाकिस्तान चले गए और जल्द ही देश के नए शासक वर्ग के लिए, पाकिस्तान में सबसे खूंखार कम्युनिस्टों में से एक बन गए। इस प्रकार, हैदराबाद, दक्कन के एक कुलीन परिवार का वंशज होने के उन्होंने  बावजूद उत्पीड़ित लोगों के मुद्दे को उठाया था।  उन्हें 1960 में गिरफ्तार किया गया लाहौर किले में एक सेल में डाल दिया और तब तक बेरहमी से अत्याचार किया वह मर गया।
लक्ष्मीबाई नगर
लक्ष्मी बाई नगर नई दिल्ली, भारत में एक आवासीय सरकारी कॉलोनी है।
हिन्दवी स्वराज
स्वराज्य एक सामाजिक एवं राजनयिक शब्द है जिसकी मूल विचारधारा भारतवर्ष को हर प्रकार के विदेशी सैन्य व राजनैतिक प्रभाव से मुक्त करना है। इस शब्द के प्रणेता छत्रपति शिवाजी महाराज हैं जिन्होंने पहली बार इस शब्द प्रयोग 1645 इ० के एक पत्र में किया था। इसी विचार को नारा बना कर छत्रपती शिवाजी महाराज जी ने संपूर्ण भारतवर्ष को एकत्रित करने के लिये अफ़ग़ानों, मुग़लों, पोर्तुगीज और अन्य विदेशी मूल के शासकों द्वारा शासित हुक़ूमतों के ख़िलाफ़ किया था। उनकी मुख्य विचारधारा भारत को विदेशी आक्रमणकारियो के प्रभाव से मुक्त करना था,क्योंकि वे भारतीय जनता, विशेषता हिन्दुओं पर अत्याचार करते थे, उनके धर्माक्षेत्रों को नष्ट किया करते थे और उनका जबरन धर्मपरिवर्तन किया करते थे। स्वतंत्रा संग्राम के दौरान इसी विचारधारा को बालगंगाधर टिळक जी ने ब्रिटिश साम्राज्य के ख़िलाफ़ पुनर्जीवित किया था।पूर्णतः भारतीय स्वराज अर्थात हिंदवी स्वराज्य।
चीन में हिन्दी
चीन की विभिन्न संस्थाओं में लगभग 80 विदेशी भाषाएँ पढ़ाई जा रही हैं। इनमें हाल के कुछ वर्षों में हिन्दी यहाँ की एक लोकप्रिय भाषा बनकर उभरी है।
प्रारम्भिक रूप से चीन में पेकिंग विश्वविद्यालय (अंग्रेजी:Peking University), बेजिंग विदेशी अध्ययन विश्वविद्यालय (अंग्रेजी: Beijing Foreign Studies University) और चीन के विभिन्न कॉलेजों में पढ़ाई जाती है। शिक्षकों के अनुसार हिन्दी की लोकप्रियता का एक मुख्य कारण इस भाषा से एक व्यवसाय के अवसर का जुड़ना है। भारतीय दूतावास के प्रयासों के कारण चीन में पाँच संस्थाओं भारतीय संस्कृति के विभिन अध्ययन क्षेत्रों के विभाग बने हैं जिनमें विभिन्न क्षेत्रों में जिनान विश्वविद्यालय (अंग्रेजी: Jinan University), शेनज़ेन विश्वविद्यालय (अंग्रेजी: Shenzhen University) और युन्नान विश्वविद्यालय (अंग्रेजी: Yunnan University) शामिल हैं।
चीन की कुछ अन्य संस्थाओं की तरह पेकिंग विश्वविद्यालय में भी भारतीय संस्कृति के विभिन्न विभागों की स्थापना 2003 में भारत के तत्कालीन प्रधान मंत्री अटल बिहारी वाजपेयी के हाथों हुई थी। यहाँ मुख्य रूप से केन्द्र के बिन्दु हिन्दी शिक्षा के साथ-साथ संस्कृत, उर्दू और बंगाली भाषा के अध्ययन तथा भारत के सम्बंध में धर्म, इतिहास और संस्कृति से जुड़े कोर्स का पढ़ाना भी शामिल है। 2006 तक यहाँ 50 पूर्णकलिक के छात्र और छः पी एच डी छात्र पंजीकृत हो चुके थे।
चीन में हिन्दी शिक्षा प्राप्त करने वाले छात्र अपनी पढ़ाई के दौरान ऐतिहासिक भारतीय ग्रन्थ जैसे कि रामायण का भी अध्ययन करते हैं।
हिन्दी भाषा का अध्ययन करने वाले छात्र अपनी शिक्षा को पूर्ण करने के लिए कुछ समय भारत में बिताते हैं। इसके अतिरिक्त प्रति वर्ष कई छात्र महात्मा गान्धी अन्तर्राष्ट्रीय हिन्दी विश्वविद्यालय, भारत में प्रवेश पाते हैं। यह लोग डिप्लोमा से लेकर पी-एच डी० तक के कोर्स यहाँ पर पूरे करते हैं। इसके अतिरिक्त, यह लोग साधारण रूप से अपनी पहचान भी भारतीय नामों से करवाते हैं।
चीन से प्रसारित होने वाले रेडियो चाइना इण्टरनेशनल के कार्यक्रम भारत में काफ़ी लोकप्रिय हो चुके हैं। कुछ जगहों पर भारतीय श्रोताओं के क्लब भी बन चुके हैं। इस कारण से यह रेडियो सेवा कई चीनी लोगों को रोजगार का एक नया अवसर प्रदान करती है।
आकाशवाणी ने 15 अगस्त 2015 से चीन की जनता में हिन्दी भाषा सीखने की रुचि को देखते हुए हर रविवार को बीस मिनट का एक कार्यक्रम शुरू किया है जिसका नाम Xue Xi Yindiyu Jie Mu या "आओ हिन्दी सीखें" है। इसके अंतर्गत एक चीनी परिवार जवाहरलाल नेहरू विश्वविद्यालय के एक शिक्षक के समक्ष हिन्दी भाषा सीखते हुए सुनाई देता है।
चीन के विश्वविद्यालयों और शिक्षा केन्द्रों में हिन्दी दिवस धूम-धाम से मनाया जाता है। इस अवसर पर प्रतियोगिताएँ भी आयोजित होती है। इन समारोहों का एक मुख्य केन्द्र भारतीय दूतावास भी है।
हिन्दी सीखकर भारत व्यापार, व्यवसाय या केवल यात्रा पर आने वाले चीनी छात्र आश्चर्य में पड़ जाते हैं कि आधिकारिक मामलों में भारत में हिन्दी की तुलना में अंग्रेजी का प्रयोग अधिक है। इसके विपरीत चीन में लगभग सभी कार्य चीनी भाषा में ही सम्पन्न होते हैं।
ओहायो राज्य विश्वविद्यालय
ओहायो राज्य विश्वविद्यालय अमरीका के ओहायो राज्य के कोलंबस शहर में स्थित एक सरकारी अनुसन्धान विश्वविद्यालय है।
मैनचेस्टर विश्वविद्यालय (इण्डियाना)
मैनचेस्टर विश्वविद्यालय (भूतपूर्व में मैनचेस्टर कॉलेज) अमरीका के इण्डियाना राज्य में स्थित एक लिबरल आर्ट्स विश्वविद्यालय है।
ड्यूपॉन्ट एक्सपेरिमेंटल स्टेशन
ड्यूपॉन्ट एक्सपेरिमेंटल स्टेशन ड्यूपॉन्ट कंपनी का सबसे बड़ा अनुसंधान एवं विकास संस्थान है। इस संस्थान में आधुनिक रासायनिक उद्योग की कुछ सबसे बड़ी खोजें हुई हैं।
कॉर्नेल विश्वविद्यालय
कॉर्नेल विश्वविद्यालय अमरीका के न्यू यॉर्क राज्य में स्थित एक निजी आइवी लीग अनुसन्धान विश्वविद्यालय है।
इस विवि की स्थापना 27 अप्रैल 1865 को हुई थी। एजरा कोर्नेल ने इसके लिए इथका, न्यू यॉर्क में एक जगह और पाँच लाख डॉलर की रकम भी दी। एंडरिव डिकसन इसके पहले अध्यक्ष रहने के लिए राजी हो गए। इसके तीन वर्षों के दौरान दो नए इमारत बनाए गए। एज्रा कॉर्नेल के उद्धरण के आधार पर कॉर्नेल की स्थापना की गई थी "मुझे एक ऐसी संस्था मिलेगी जहां कोई भी किसी भी अध्ययन में निर्देश पा सकता है।"
नेशनल मेडल ऑफ सांइस
नेशनल मेडल ऑफ सांइस अमरीका में एक वैज्ञानिक पुरस्कार है।
सुलुव राजवंश
सुलुव राजवंश इस राजवंश के निर्माता "सुलुवास" है इस राजवंश के राजाओं ने भारत के कर्नाटक राज्य के कल्याणी क्षेत्र में राज किया था। सुलुव ("Saluva") शब्द का प्रयोग बाज का शिकार करने में किया जाता है वे बाद में शायद प्रवास से या 14 वीं सदी के दौरान विजयनगर साम्राज्य में फैल गए थे
सलुवा नरसिंह सुलुव राजवंश के पहले राजा थे जिन्होंने १४८६ से १४९१ तक शासन किया। ये  वंश के सत्तारूढ़ राजा थे। नरसिंह राय ने उड़ीसा के राजा के अतिक्रमण को रोकने का प्रयास किया था।
डार्ट (प्रोग्रामिंग भाषा)
डार्ट (Dart) गूगल द्वारा शुरु की गई एक प्रोग्रामिंग भाषा (आदेशों क लिखने के नियमों का संग्रह) है जो २०११ में डेनमार्क में शुरु हुआ। इसको वेब उपयोगों में बहुत प्रयोग किया जाता है जो पीएचपी की जगह ले सकता है। इसमें फ़ंक्शनल प्रोग्रामिंग तरीका और Object Oriented Programming तरीका दोनो का आधार लिया गया है।
अराविदु राजवंश
अराविदु राजवंश हिन्दू धर्म का अंतिम राजवंश था जिन्होंने दक्षिण भारत के विजयनगर पर राज किया था। इस राजवंश स्थापक त्रिमूल देव राय थे ,जो कि राम राय के भाई थे। राम राय जो कि पिछले राजवंश के अंतिम शासक थे। इनकी मृत्यु राक्षसी तांगड़ी में हुई थी। अराविदु राजवंश के परिवार के लोग अपना उपनाम अत्रेया रखते थे। .
अराविदु राजवंश के शासकों की सूची।
अमृतपुर (धारी)
अमृतपुर () भारत देश में गुजरात राज्य के सौराष्ट्र एवं काठियावाड़ प्रान्त में अमरेली ज़िले के ११ तहसील में से एक धारी तहसील का महत्वपूर्ण गाँव है। अमृतपुर गाँव के लोगों का मुख्य व्यवसाय खेती, खेतमजदूरी, पशुपालन और रत्नकला कारीगरी है। यहाँ पे गेहूँ, मूंगफली, तल, बाजरा, जीरा, अनाज, सेम, सब्जी, अल्फला इत्यादि की खेती होती है। गाँव में विद्यालय, पंचायत घर जैसी सुविधाएँ हैं। गाँव से सबसे नज़दीकी शहर अमरेली है। यहाँ पे शेर, तेंदुआ जैसे हिंसक वन्य प्राणी भी पाए जाते हैं।